text: Kirkjurúmið á Ríkissjúkrahúsinum, sum tað sær út í dag – við stólum í góðari frástøðu
text: #000000
text: Gjøgnum farna summar er andaktin á Sjúklingahotellinum – vegna korona farsóttina – farin fram í túninum uttan fyri hotellið. Har hava vit havt nógvar góðar løtur. Men nú er so heystið komið, og tað er vorðið kaldari í veðrinum. Og tí er avgjørt at flyta andaktirnar yvir til Ríkissjúkrahúsið. Har er ein litil, men hugnaligur kirkjusalur, og prestarnir, ið eru knýttir til Ríkissjúkrahúsið vísa okkum eisini stóra vælvild í hesum sambandi.
  Fyrsta andakt var hósdagin 29. oktober kl. 16. Vit kunnu ikki syngja í felag og heldur ikki vera so mong vegna støðuna við koronu.. Kortini fingu vit eina góða løtu saman hendan hósdag seinnapart, har Orðið varð borið fram, sangir upplisnir og spældir vóru nakrar klavertónar. Hósdagin aftaná hevði so føroyski presturin andaktina.
  Støðan er í løtuni so merkt avskerjingum vegna korona, at vit mugu bara fegnast um teir møguleikar, vit hava og biðja Harran um hjálp og signing Hansara, sum vit framvegis hugsa um tey sjúku og teirra avvarðandi.
text: #000001
text: Sangur um jóltíðir í kirkjurúminum á Ríkissjúkrahúsinuum við fólki úr Kristnastovu.
text: #000002
text: Leggjast kann so aftrat, at vit hava áður havt einstøk tiltøk í litla kirkjurúminum á Ríkissjúkrahúsinum. eitt nú tá vit høvdu vitjan av Siloakórinum fyri nøkrum árum síðani, og eisini hava vit onkuntíð havt eitt tiltak um jóltíðir, sum hendan eina myndin sigur frá.
text: #000003